**NOTĂ INFORMATIVĂ**

**la proiectul ordinului „Cu privire la modificarea ordinului Ministerului finanțelor**

**nr.94 din 30 iulie 2020”**

|  |
| --- |
| **1.** **Denumirea autorului şi, după caz, a participanţilor la elaborarea proiectului** |
| Proiectul ordinului privind modificarea Ordinului ministrului finanțelor nr.94 din 30 iuie 2020 a fost elaborat de către Ministerul Finanțelor |
| **2. Condiţiile ce au impus elaborarea proiectului de act normativ şi finalităţile urmărite** |
| Necesitatea elaborării proiectului vizat a fost condiționat de modificările operate în art. 1241 alin. (31) din Codul muncii care stabilește că în caz de coincidență totală sau parțială a concediului paternal cu concediul medical, în baza unei cereri scrise a salariatului, concediul paternal nefolosit integral ori parțial se prelungește (Legea nr.195/2022). Drept urmare, agenții economici urmează să declare prin intermediul Declaraţiei forma IPC21, tabelul nr. 2, perioadele în care persoanei asigurate i-a fost prelungit concediul paternal, perioade care se includ în stagiul de cotizare. În acest context, se propune de a reaproba Clasificatorul categoriilor persoanelor asigurate în versiune actualizată, care a fost completat cu o nouă categorie a persoanei asigurate 155 11 „Persoană care a prelungit concediul anual sau paternal”.  Concomitent, urmare a completărilor operate la art.87 din Codul fiscal (modificări operate prin Legea nr.356/2022), întreprinderile clasificate ca întreprinderi micro, mici sau mijlocii care vor plăti dividende, inclusiv sub formă de acțiuni sau cote părți, din profitul obținut în perioadele fiscale 2023–2025 inclusiv, vor avea obligația de a achita impozitul pe venit. În acest context, prin proiectul menționat se propune de a ajusta formularul declarației forma IPC21 cu un nou tabel (Tabelul nr.1.1), care va permite contribuabililor de a-si onora obligațiile privind declararea impozitului pe venit aferent dividendelor plătite |
| **3.** **Principalele prevederi ale proiectului şi evidențierea elementelor noi** |
| Modificările operate în Ordinul ministrului finanțelor nr.94 din 30 iulie 2020 constau în:  - reaprobarea Clasificatorului categoriilor persoanelor asigurate în versiune actualizată (anexa nr.3 la Ordinul nominalizat);  - completarea formularului Declarației forma IPC21 cu un nou tabel (Tabelul nr.1.1) prin care întreprinderile clasificate ca întreprinderi micro, mici sau mijlocii care vor plăti dividende, inclusiv sub formă de acțiuni sau cote părți, din profitul obținut în perioadele fiscale 2023–2025 inclusiv, vor avea posibilitatea de a declara impozitul pe venit achitat aferent dividendelor plătite. |
| **4. Fundamentarea economico-financiară** |
| Proiectul Ordinului Ministerului Finanțelor nu necesită cheltuieli de la bugetul public. |
| **5. Modul de încorporare a actului în cadrul normativ în vigoare** |
|  |
| **6.** **Avizarea şi consultarea publică a proiectului** |
|  |